laion/Wikipedia-Exotic huggingface dataset:
פאן ג'נדונג

הרפובליקה העממית של סין זהו שם סיני; שם המשפחה הוא פאן. פאן ג'נדונג (בסינית: 樊振东; נולד ב-22 בינואר 1997) הוא שחקן טניס שולחן סיני. אשר מדורג מספר 1 בעולם (נכון לדצמבר 2019) על ידי פדרציית טניס השולחן הבינלאומית (ITTF). בשנת 2012 הצטרף לנבחרת סין בטניס שולחן, והיה לשחקן הצעיר ביותר בנבחרת. סגנון המשחק של פאן הוא התקפי מאוד, וכולל עבודת רגליים מתפרצת ולופים חזקים של כף יד, פאן שחקן יד ימין כישרונו הרב במשחק התגלה עוד בהיותו כבן 16 אז התפרסם כשחקן טניס שולחן מקצועי, סגנון המשחק של פאן מושווה לעיתים ככזה של בן ארצו מא לונג. בנוסף לאימון על ידי מאמני הנבחרת עבר פאן הכשרה על ידי ואנג האו ומא לין, חוסר הפחד והטכניקה שלו מאפשרים לו לאתגר שחקנים מנוסים וותיקים מאוד. לג'נדונג מעריצים רבים, ויש לו כחצי מיליון עוקבים ברשת החברתית Sina Weibo. מדיה וקבצים בנושא פאן ג'נדונג בוויקישיתוף פאן ג'נדונג, באתר olympedia.org פאן ג'נדונג, באתר הפדרציה העולמית לטניס שולחן "Will Fan Zhendong be the Next Grand Slam Champion?". Team USA (באנגלית). נבדק ב-2018-11-20. "Rankings - International Table Tennis Federation". International Table Tennis Federation (באנגלית בריטית). נבדק ב-2018-11-24. ערך זה הוא קצרמר בנושא ספורטאים ובנושא סינים. אתם מוזמנים לתרום לוויקיפדיה ולהרחיב אותו.
הר ראסל (קולומביה הבריטית)

הר ראסל (באנגלית: Mount Russell) הוא הר באי ונקובר, בפרובינציית קולומביה הבריטית, שבקנדה. גובהו של ההר 1,742 מטרים מעל פני הים, והוא מתנשא לגובה של 663 מטרים מעל סביבתו. ההר ממוקם 26 קילומטרים צפונית מזרחית לעיירה ווס, ו-3 קילומטרים דרומית מערבית להר פאלמרסטון. הר ראסל באתר אנציקלופדיית ההרים הקנדית מפה טופוגרפית של אזור הר ראסל תחזית מזג אוויר עדכנית ארוכת טווח עבור הר ראסל (לפי גבהים) מידע גאוגרפי מיקום ההר וגובהו
הר ראסל

האם התכוונתם ל... אנטארקטיקה הר ראסל (אנטארקטיקה) – הר בהרי המלכה מוד שבאנטארקטיקה פסגת בראון (אנטארקטיקה) – הר באי סטורג'י, באיי באלני שבאנטארקטיקה ארצות הברית הר ראסל (סיירה נבדה, קליפורניה) – הר במדינת קליפורניה שבארצות הברית, בהרי סיירה נבדה הר ראסל (אגם פריס, קליפורניה) – הר במדינת קליפורניה, בסמוך לאגם פריס הר ראסל (מיזורי) – הר במדינת מיזורי שבארצות הברית הר ראסל (אלסקה) – הר במדינת אלסקה שבארצות הברית קנדה הר ראסל (קולומביה הבריטית) – הר בפרובינציית קולומביה הבריטית שבקנדה
אמיל דוריאן

אמיל דוריאן (ברומנית: Emil Dorian‏, 16 בפברואר 1891–1956) היה רופא, פובליציסט, משורר, סופר ומתרגם מגרמנית לרומנית. אמיל דוריאן נולד בבוקרשט, רומניה, בשם איזידור לוסטיג להוריו היהודים ארנסטינה והרמן לוסטיג. הוא למד באוניברסיטת בוקרשט לימודי רפואה ולמרות שלא הייתה לו אזרחות רומנית, כמו מרבית יהודי רומניה, גויס לצבא רומניה ושירת במלחמת העולם הראשונה בתפקיד רופא צבאי. אחרי המלחמה שהה שנתיים בצרפת לשם התמחות ברפואה. כפובליציסט כתב תחת שמות העט Dr. Knox, Dr. Otorin, Dr. M. Prunk ו-Dr. Urzică ופרסם את מאמריו בכתבי העת: Cotidianul, Ziua, Adevărul literar și artistic, Adam, Gândirea, Năzuința, Omul liber, Puntea de fildeș, Sburătorul ו-Șantier. את השירים הראשונים שלו חתם בשם Castor și Pollux ופרסמם בכתב העת Noua Revistă Română. ספר שיריו הראשון פורסם ב-1923. בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו. 1923 Cântece pentru Lelioara (שירים עבור לליאוארה) - ספר שירים 1924 În preajma serii (בסביבות הערב) - ספר שירים 1925 De vorbă cu bălanul meu (שיחות עם הסוס שלי) - ספר שירים 1926 Umorul evreiesc (ההומור היהודי) 1930 Profeţi şi paiaţe (נביאים וליצנים) - רומן 1932 1001 de calomnii pentru femei (‏1001 דיבות על נשים) 1932 Ora sexuală (השעה הסקסואלית) - מדע פופולרי 1932 Bărbaţi fără femei (גברים ללא נשים) - מדע פופולרי 1932 Misterele si tehnica sexualitatii (המסתורין והטכניקה הסקסואלית) - מדע פופולרי 1932 Adevarurile sexualitatii (אמיתות הסקסואליות) - מדע פופולרי 1933 Femei şi doctori (נשים ורופאים) - מדע פופולרי 1934 Manual complet pentru educatia sexelor ספר לימוד שלם לחינוך המיני) - מדע פופולרי 1935 Vagabonzii (המשוטטים) - רומן 1937 Memoriile greierului (זכרונות הצרצר) - מדע פופולרי 1947 Otrava (הרעל) - רומן 1947 Raport general asupra situatiei comunitatii pe anul 1946 (דין וחשבון כללי על מצב הקהילה היהודית לשנת 1946) 1948 Primăvară nouă (אביב חדש) - ספר שירים 1949 Steagurile inimii (דגלי הלב) - ספר שירים 1953 Bună dimineaţa (בוקר טוב) - ספר שירים לילדים 1954 Familia de porţelan (משפחת חרסינה) 1955 Din trecutul nostru științific (מהעבר המדעי שלנו) - מדע פופולרי מדיה וקבצים בנושא אמיל דוריאן בוויקישיתוף Dorian, Emil (באנגלית) Cu fir negru de arnici. Jurnal 1949-1956, de Emil Dorian (ברומנית) שאול גרינשטיין, התגלו בארכיון: שירי האהבה לרעייה ולבת שנאסרו לפרסום, בבלוג "הספרנים" של הספרייה הלאומית, 5 ביוני 2017 מידע על אמיל דוריאן בקטלוג הספרייה הלאומית פריט ארכיוני: טיוטת כתב היד של ספר השירים "שירים עבור לליאוארה" (Cântece pentru Lelioara) שנכתב ב-1920 בספרייה הלאומית (רישום באנגלית) .Liviu Rotman et all, Demnitate în vremuri de restriște, p. 174, Federation of Jewish Communities of Romania & Elie Wiesel National Institute for Studying the Holocaust in Romania, ‏2008
זודי עראיה

זודי עראיה (באנגלית: Zeudi Araya; נולדה ב-10 בפברואר 1951 בדקמהרה (אנ') שבאריתריאה) היא שחקנית, זמרת, דוגמנית ומפיקת סרטים אריתריאה-איטלקית. במסע לאיטליה בשנת 1972, זודי עראיה הקליטה פרסומת לקפה, שם היא פגישה את הבמאי לואיג'י סקטיני (אנ'), שליהק אותה עם בבה לונקר (אנ') לסרט הסיישלי "La ragazza dalla pelle di luna" (בתרגום חופשי לעברית: הנערה עם עור הירח). בשנת 1973, זודי עראיה שרה שירים שנכתבו על ידי פיירו אומיליאנו (אנ') עבור הסרט "La ragazza fuoristrada" (בתרגום חופשי לעברית: הנערה מחוץ לכביש) שם היא שיחקה בתפקיד הראשי. בין השנים 1973 עד 1975, זודי עראיה השתתפה במספר סרטים שרובם בוימו על ידי לואיג'י סקטיני. בשנת 1976, זודי עראיה השתתפה עם פאולו וילג'יו (אנ') בסרט הקומדיה "Mr. Robinson" (בתרגום חופשי לעברית: מר רובינסון) שבויים על ידי סרג'יו קורבוצ'י (אנ'). זודי עראיה השתתפה במגזין "פלייבוי" שיצא במרץ 1974. הופעתה הבולטת האחרונה של זודי עראיה הייתה בסרט הפעולה "Hearts and Armour" (בתרגום חופשי לעברית: לבבות ושריון) ששוחר בשנת 1983. זודי עראיה עזבה את המשחק, ומאז היא מפיקת סרטים. אביה של זודי עראיה היה פוליטיקאי ודודה היה דיפלומט ברומא. זודי עראיה הייתה נשואה למפיק הסרטים פרנקו כריסטאלדי (אנ') משנת 1983 ועד מותו שהתרחש בשנת 1992. עראיה מתגוררת כיום עם הבמאי מאסימו ספאנו (איט'), איתו יש לה בן בשם מיכלאנג'לו ספאנו. סינגלים 1973 - מעבר למים של הנהר/מרים מדיה וקבצים בנושא זודי עראיה בוויקישיתוף זודי עראיה, במסד הנתונים הקולנועיים IMDb (באנגלית) זודי עראיה, באתר AllMovie (באנגלית) זודי עראיה, באתר MusicBrainz (באנגלית) זודי עראיה, באתר Discogs (באנגלית) Zeudi Araya, באתר "filmscoop"‏, 23 באפריל 2009 Le Favolose Attrici Anni Settanta, באתר "גוגל ספרים", 2017 Roma, Zeudi Araya raggirata da tre acquirenti del suo terreno,‏ Redazione Blitz, באתר "Blitz Quotidiano"‏, 23 ביולי 2014 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "זודי עראיה".
הר ראסל (מיזורי)

הר ראסל (באנגלית: Russell Mountain) הוא הר במחוז אירון, במדינת מיזורי שבארצות הברית. גובהו של ההר 526 מטרים מעל פני הים, ההר מתנשא לגובה של 32 מטרים מעל סביבתו. ההר הוא אחד מהרי סנט פרנסיס; ההר נמצא 9.6 קילומטרים דרומית מערבית מהעיר אירונטאון. ההר ממוקם מזרחית להר טאום סאוק, ושביל הליכה מקשר בין הפסגות דרך רכס הר ראסל. ההר נקרא על שם ג'יילס ראסל (Giles Russell), איש עסקים מקומי. הר ראסל באתר הסקר הגאולוגי של ארצות הברית מפת אזור הר ראסל מפה טופוגרפית של אזור הר ראסל הר ראסל באתר peakbagger שביל הר ראסל באתר alltrails תצלומי שביל הר ראסל מידע גאוגרפי - מיקום וגובה ההר מידע גאוגרפי מקור שמותיהם של אתרים במחוז אירון שבמיזורי באתר האגודה ההיסטורית של מיזורי
גרשון טץ

גרשון טץ (1914 - 20 בנובמבר 2000) היה ראש עיריית נהריה הראשון עם הקמת המדינה (1947–1974) - ראש המועצה השלישי של העיר נהריה מהקמתה. טץ נולד בראסיין, ליטא. עם הגעתו לישראל בשנת 1933, השתקע בנהריה והתמנה למזכיר מועצת הפועלים הראשון. בשנת 1941 נבחר לתפקיד סגן ראש המועצה. ב-18 בדצמבר 1947 נבחר לתפקיד ראש המועצה לאחר התפטרותו של ד"ר ארנולד כהאן ולאחר מכן הפך לראש העיר הראשון של נהריה בשנת 1961. בתקופת כהונתו הפכה נהריה ממושבה חקלאית בת כ-1200 אנשים לעיר תיירות, העיר היהודית הראשונה והגדולה בגליל המערבי בת כ-25,000 תושבים. הוא כיהן בתפקידו עד ל-5 בפברואר 1974 והיה לראש העיר הוותיק ביותר בישראל באותה העת. גרשון טץ נפטר בנובמבר 2000, בגיל 86. בשנת 1972 זכה טץ לפרס הוקרה מהמרכז השלטון המקומי בישראל. על שמו קרויה השכונה הצפונית ביותר של נהריה (שהיא גם שכונת החוף הצפונית בישראל), קריית גרשון טץ, מערבית לקיבוץ גשר הזיו ודרומית מזרחית לחוף אכזיב. ברכות לראש עירית נהריה גרשון טץ עם קבלת פרס ההוקרה, דבר, 13 באוקטובר 1972, תמונה של גרשון טץ. גרשון טץ, נהריה בהתפתחותה, דבר, 11 במאי 1959 ג. טץ ימשיך כהונתו בנהריה, דבר, 12 בנובמבר 1965 ג. טץ נבחר בשישית כראש עירית נהריה, מעריב, 1 בדצמבר 1969 יואל דר, נהריה בת 25 - רב חלקו של גרשון טץ, ראש העיר זה 29 שנים רצופות בפיתוח העיר, דבר, 9 במרץ 1970 יואל דר, נהריה בת 25 - רב חלקו של גרשון טץ, ראש העיר זה 29 שנים רצופות בפיתוח העיר, דבר, 9 במרץ 1970 בכפר - חילופי גברא בנשיאות מועצת נהריה, גרשון טץ נבחר נשיא המועצה, דבר, 21 בדצמבר 1947 יואל דר, עם קבלת פרס ההוקרה, דבר, 20 באוקטובר 1972
אייבן לישינסקי

אייבן לישינסקי (באנגלית: Ivan Leshinsky;‏ 5 בפברואר 1947) הוא כדורסלן עבר אמריקאי-ישראלי בגובה 2.06 מטרים, ששיחק בעמדת הסנטר בהפועל תל אביב ונבחרת ישראל. היה שותף לזכייתה האחרונה של הפועל תל אביב בדאבל. לישינסקי נולד בארצות הברית למשפחה יהודית. בוגר מכללת לונג איילנד בברוקלין. שיחק בנבחרת המכללה והיה שותף לסגנות "ליגת המכללות הקטנות", עם ממוצע 15.6 נקודות למשחק. ביוני 1968 עלה לישראל והצטרף להפועל תל אביב. באותה עונה היה חלק מחמישיית יהודים אמריקנים בקבוצה עם מרק טורנשיין, לארי זולוט, אלן צוקרמן ובארי ליבוביץ'. לישינסקי לקח חלק בצירוף ליבוביץ', אחד הסמלים של הפועל תל אביב, לקבוצה, לאחר שאירח אותו בישראל יחד עם טורנשיין. אחרי יום שלם בחוף הים, שכלל לא מעט אלכוהול, הזמינו לישינסקי וטורנשיין את ליבוביץ' לראות אימון של הפועל במגרש אוסישקין הפתוח, (שלימים הוחלף באולם אוסישקין). בשלב מסוים, ביקש לישינסקי מהמאמן, שמעון שלח, שייתן לליבוביץ לקחת חלק באימון. ליבוביץ שאל ממישהו זוג נעליים, עלה למגרש, הרשים את הקבוצה והוחתם בהפועל. בעונתו הראשונה 1968/1969 היה שותף לישינסקי לזכייתה של הקבוצה בדאבל - אליפות, עם יתרון של שלוש נקודות בטבלה לפני מכבי תל אביב, וגביע המדינה, לאחר שהפועל הביסה בגמר גביע את מכבי תל אביב 70:88. אלו התארים היחידים שבזכייתם היה שותף לישינסקי בקריירה ותואר האליפות האחרון של הפועל תל אביב. במהלך עונת 1969/1970 שקל לישינסקי לחזור לארצות הברית, לאחר שפוטר מעבודתו כמורה מחליף בבית ספר בכפר שמריהו. ביוני 1971 עזב לישינסקי את הפועל תל אביב, וחתם בקבוצת שטרסבורג הצרפתית. סך הכל שיחק בהפועל תל אביב במשך 3 עונות, בהן קלע 905 נקודות בממוצע של 13.7 נקודות למשחק. בנבחרת ישראל, קלע לישינסקי 227 נקודות ב-21 הופעות, השתתף באליפות אירופה בכדורסל 1969 באיטליה. באליפות זו סיים לישינסקי כקלע הבולט של הנבחרת עם 103 נקודות (14.7 למשחק), ודורג במקום השמיני ברשימת הקלעים של האליפות. כן השתתף במשחקי אסיה 1970. זכור במיוחד משחקו נגד נבחרת איראן בו קלע 27 נקודות בניצחון ישראל 78:134. פרופיל, באתר Sports-Reference פרופיל, באתר פיב"א כרטיס שחקן באתר מנהלת הליגה היסטוריה של נבחרת ישראל בכדורסל "הגיעו העולים-כדורסלנים מארצות הברית לישינסקי וזולוט", מעריב, 23 ביוני 1968 "שני נפילים להפועל תל אביב", דבר, 23 ביוני 1968 ערן סלע, "יא אלוהים איזה תותחן מצטרף אלינו" אתר כדורסלע, 16 באוגוסט 2007 אלכס דורון, "לישינסקי שוקל אפשרות לחזור בקרוב לארצות הברית", מעריב, 8 במרץ 1970 "לישינסקי שוחרר לקבוצה צרפתית", דבר, 3 ביוני 1971 כרטיס שחקן באתר מינהלת הליגה בכדורסל כרטיס שחקן באתר FIBA ב. אביאלי, "האיראנים קיבלו מישראל שיעור בכדורסל 134:78", מעריב 8 בדצמבר 1970.
ניקולס סמית'

האם התכוונתם ל... ניקולס סמית' (שחקן) – שחקן טלוויזיה אנגלי (1934–2015) ניקולס סמית' (שחקן קריקט) – שחקן קריקט ניו זילנדי (נולד ב-1946) ניק סמית' (כדורגלן, יליד 1984) – כדורגלן אוסטרלי ממלבורן ניק סמית' (כדורגלן, יליד 1988) – כדורגלן אוסטרלי ב-Sydney Swans ניקולס ד. סמית' – פילוסוף אמריקאי ניקולס ה. סמית – פילוסוף אוסטרלי (Macquarie University) ניקולס ג'יי סמית – פילוסוף אוסטרלי (אוניברסיטת סידני) ניקולס ג'יי סמית' – אמריקאי מנהיג The Church of Jesus Christ of Latter-day Saints ‏(1881–1945) ניקולס סמית' (MP) – פוליטיקאי אנגלי ניקולס מ. סמית' ג'וניור – פיזיקאי ויועץ מחקר (1914–2003) ניקולס סמית' (פוליטיקאי) – חבר בית הנבחרים של אילינוי ניקולס הנקי סמית' – דיפלומט בריטי (1771–1837)
ז'וזפין קרולין, נסיכת בלגיה

ז'וזפין קרולין, נסיכת בלגיה (18 באוקטובר 1872 – 6 בינואר 1958) הייתה אחותו של אלברט הראשון, מלך הבלגים. ז'וזפין קרולין נולדה ב-18 באוקטובר 1872 לנסיך פיליפ, רוזן פלנדריה (אחיו של לאופולד השני, מלך הבלגים) ולמריה, נסיכת הוהנצולרן, בתם של קרל אנטון, נסיך הוהנצולרן ויוזפינה, נסיכת באדן. ב-28 במאי 1894 התחתנה ז'וזפין קרולין בבריסל, עם הנסיך קרל אנטון פון הוהנצולרן, בנם השלישי של לאופולד, נסיך הוהנצולרן ואנטוניה, נסיכת פורטוגל, ממנה נולדו לה 4 ילדים. מערכת היחסים שלהם תוארה כמאושרת, והם התגוררו בטירת נמדי על הריין אשר הם רכשו בשנת 1909. במהלך מלחמת העולם הראשונה היא שימשה כאחות בבית חולים צבאי עבור החיילים הפצועים, בזמן שבעלה שימש כגנרל-לויטננט בצבא הקיסרות הגרמנית. מותש משנים של לחימה, מת בעלה זמן קצר לאחר חזרתו לביתם בשנת 1919, בגיל 51. בשנת 1936 נכנסה ז'וזפין קרולין למנזר הבנדיקטיני בנאמור, ונשארה נזירה עד מותה ב-6 בינואר 1958. ב-28 במאי 1894 התחתנה ז'וזפין קרולין בבריסל, עם הנסיך קרל אנטון פון הוהנצולרן, בנם השלישי של לאופולד, נסיך הוהנצולרן ואנטוניה, נסיכת פורטוגל, ממנה נולדו לה 4 ילדים: סטפני, נסיכת הוהנצולרן (1895–1975), התחתנה עם יוזף ארנסט, רוזן גלט. מריה אנטוינטה, נסיכת הוהנצולרן (1896–1965), התחתנה עם הברון אגון אירל פון אונד צו ואלדגריס אונד ליבנייך. אלברכט, נסיך הוהנצולרן (1898–1977), התחתן עם אלזה מרגוט פון פרידבורג. הנרייטה, נסיכת הוהנצולרן (1907). מדיה וקבצים בנושא ז'וזפין קרולין, נסיכת בלגיה בוויקישיתוף
סארו - הדרך הביתה

סארו - הדרך הביתה (שם באנגלית: Lion, "אריה") הוא סרט ביוגרפי אוסטרלי משנת 2016, שבוים על ידי גארת' דייוויס. הסרט מבוסס על סיפורו האמיתי של סארו ברירלי על פי ספרו "דרך ארוכה הביתה" (A Long Way Home). בסרט מככבים דב פאטל, סאני פאוור, רוני מארה, דייוויד ונהם וניקול קידמן. הסרט היה מועמד לשישה פרסי אוסקר ביניהם הסרט הטוב ביותר, שחקן משנה, שחקנית משנה, ועבור התסריט הטוב ביותר. סארו ואחיו, גודו, נאלצים לעזור לאמם בפרנסת הבית בכפר קטן בהודו. יום אחד יוצאים השניים ברכבת לעבוד. גודו מבקש מסארו, אחיו הקטן להמתין לו על רציף הרכבת וזה הולך לישון. כשמתעורר סארו, הוא אינו מוצא את אחיו ומתחיל לחפש אותו. הוא נכנס לקרון רכבת, נרדם שוב ומתעורר כשהרכבת בנסיעה. הרכבת מובילה אותו יותר מאלף שש מאות קילומטרים הרחק מהבית לעיר קולקטה שם נאלץ סארו לשרוד במציאות הקשה של הרחובות עד שהוא מוצא את עצמו בבית יתומים. מבית היתומים נלקח סארו לגור עם משפחה אומנת באוסטרליה ושם הוא גדל במשך 25 השנים הבאות ללא ידיעה על מה עלה בגורלם של אמו, אחיו ומשפחתו. לאחר שגדל סארו הוא מתחיל לחפש את הכפר שממנו הוא בא ונעזר בתוכנת גוגל ארת'. לאחר כמה זמן, הזכרונות מציפים אותו והוא סוף סוף מצליח למצוא את הכפר ההודי. לקראת סיומו של הסרט מגיע סארו לכפר ופוגש את אמו שאותה לא ראה במשך 25 שנים. בסצנה האחרונה נראים סארו ברירלי, אמו המאמצת, סו, ואמו הביולוגית חבוקים ונרגשים. סארו ברירלי המבוגר (דב פאטל) סארו ברירלי הילד (סאני פאוור) לוסי, חברתו של סארו (רוני מארה) ג'ון ברירלי, אביו המאמץ של סארו (דייוויד ונהם) סו ברירלי, אמו המאמצת של סארו (ניקול קידמן) מדיה וקבצים בנושא סארו - הדרך הביתה בוויקישיתוף סארו - הדרך הביתה, ברשת החברתית אקס (טוויטר) "סארו - הדרך הביתה", במסד הנתונים הקולנועיים IMDb (באנגלית) "סארו - הדרך הביתה", באתר נטפליקס "סארו - הדרך הביתה", באתר AllMovie (באנגלית) "סארו - הדרך הביתה", באתר Rotten Tomatoes (באנגלית) "סארו - הדרך הביתה", באתר Box Office Mojo (באנגלית) "סארו - הדרך הביתה", באתר Metacritic (באנגלית) "סארו - הדרך הביתה", באתר אידיבי "סארו - הדרך הביתה", במסד הנתונים הקולנועיים KinoPoisk (ברוסית) "סארו - הדרך הביתה", במסד הנתונים הקולנועיים IMDb (באנגלית) ארז דבורה, "סארו - הדרך הביתה": סיפור מרגש הולך לאיבוד, באתר ynet, 4 בדצמבר 2016 אביב מזרחי, גוגל מצאה את המשפחה שלי, באתר ynet, 15 במרץ 2012
יוסף טלושקין

ג'וזף טלושקין (נולד ב-1948) הוא רב אמריקאי, מרצה, ומחברם של למעלה מ-15 ספרים בנושאי אתיקה יהודית, ספרות יהודית. חיבר את רב המכר "רבי" . טלושקין גדל בברוקלין, ולמד בישיבה דפלטבוש. הוא הוסמך לרבנות ב"ישיבה יוניברסיטי", ולמד היסטוריה יהודית באוניברסיטת קולומביה. סבו היה הרב ניסן טלושקין. בישיבה של פלאטבוש, למד עם דניס פרגר, איתו כתב לימים שני ספרים. בזמן הלימודים בקולומביה, הם חיברו יחד את הספרים תשע שאלות אנשים שואלים על היהדות ולמה היהודים?: הסיבה לאנטישמיות. באוניברסיטה, טלושקין הנהיג את הפעילות למען היהודים תחת השלטון הסובייטי. כחלק מתפקידו, טלושקין ביקר בברית המועצות, שם הוא נפגש עם מתנגדי המשטר כגון אנדריי סחרוב. בסופו של דבר סומן על ידי הק.ג.ב. כסוכן אנטי-סובייטי. טלושקין מרבה להרצות בכל רחבי ארצות הברית בנושאים יהודיים, והוא הוכתר כאחד מחמישים הנואמים הטובים ביותר בארצות הברית. A Code of Jewish Ethics: Volume 1: You Shall be Holy A Code of Jewish Ethics: Volume 2: Love Your Neighbor as Yourself Jewish Literacy: The Most Important Things to Know About the Jewish Religion, Its People and Its History The Book of Jewish Values: A Day-by-Day Guide to Ethical Living Words that Hurt, Words that Heal: How to Use Words Wisely and Well Jewish Humor: What the Best Jewish Jokes Say About the Jews Biblical Literacy: The Most Important People, Events, and Ideas of the Hebrew Bible Jewish Wisdom: Ethical, Spiritual, and Historical Lessons from the Great Works and Thinkers The Ten Commandments of Character: Essential Advice for Living an Honorable, Ethical, Honest Life Uncommon Sense: The World's Fullest Compendium of Wisdom. 1987. Rabbi Daniel Winter mystery series, comprising: The Unorthodox Murder of Rabbi Wahl (also published as The Unorthodox Murder of Rabbi Moss) The Final Analysis of Dr. Stark An Eye for An Eye (The Nine Questions People Ask About Judaism (with Dennis Prager (Why the Jews: The Reason for Antisemitism (with Dennis Prager (Heaven's Witness (with Allen Estrin The Quarrel (with Dennis Prager)Eight Questions People Ask about Judaism. 1975. Humor Żydowski. 2010. The Case for Jewish Peoplehood: Can We Be One?, by Erica Brown, Misha Galperin, and Joseph Telushkin, 2009 Hillel: If Not Now, When? Rebbe: The life and teachings of Menachem M. Schneerson, the most influential Rabbi in Modern History ,2014 אתר האינטרנט הרשמי של יוסף טלושקין יוסף טלושקין (1948-), דף שער בספרייה הלאומית "HarperCollins - Timeline Photos - Facebook". "The Quarrel". World Archipelago. "Rebbe". HarperCollins US. אורכב מ-המקור ב-2014-03-26. נבדק ב-2018-11-20. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
1989 במוזיקה

בערך זה מצוינים אירועים שהתרחשו במהלך שנת 1989 ונוגעים לעולם המוזיקה. בלינדה קרלייל – Runaway Horses מדונה – Like a Prayer עפרה חזה – Desert Wind קיילי מינוג – Enjoy Yourself טינה טרנר – Foreign Affair ג'נט ג'קסון – Janet Jackson's Rhythm Nation 1814 שרה ברייטמן – The Songs That Got Away אנקי באגר – Where Were You Last Night גלוריה טרווי – ...Qué Hago Aquí? אינדיגו גירלז – Indigo Girls Straight Outta Compton - N.W.A פינלנד Loituma ארצות הברית טיילור סוויפט, זמרת ויוצרת ישראל ישי ריבו, זמר ומוזיקאי ארצות הברית קורד אוברסטריט, זמר ושחקן. כוכב גלי ישראל שירה גבריאלוב, זמרת ויוצרת ארצות הברית כריס בראון, זמר ושחקן ישראל עמית פרקש, זמרת ושחקנית ארצות הברית לוסי הייל, זמרת ושחקנית. כוכבת שקרניות קטנות ויפות ישראל עומרי סגל, ראפר, מלחין, פזמונאי ומפיק ארצות הברית ג׳ו ג׳ונאס, זמר ושחקן. חבר בלהקות האחים ג׳ונאס ו-DNCE שוודיה אביצ׳י, מפיק ודי. ג׳יי (נפטר ב-2018) ארצות הברית ג׳ייסון דירולו, זמר ישראל חגית יאסו, זמרת. זוכת כוכב נולד עונה 9 ישראל שני יצהרי, זמרת ישראל לי בירן, שחקן וזמר רוסיה יוליה סמוילובה, זמרת אוסטרליה ג׳סיקה מאובוי, זמרת, שחקנית וכותבת שירים פורטוגל סלבדור סובראל, זמר ויוצר. זוכה אירוויזיון 2017 אנגליה סורי, זמרת אלבניה סרביה לינדיטה חלימי, זמרת וכותבת שירים קפריסין הוביג דמירג׳אן, זמר אזרבייג'ן דיהאג׳, זמרת ארצות הברית ביבי רקסה, זמרת וכותבת שירים ארצות הברית אל קינג, זמרת, יוצרת ושחקנית ארצות הברית באואר, מפיק מוזיקלי אנגליה ג׳ס גלין, זמרת וכותבת שירים ארצות הברית דב, זמרת וכותבת שירים ברית המועצות גרמניה זד, מפיק מוזיקלי ארצות הברית טייגה, ראפר ארצות הברית טרייס סיירוס, מוזיקאי וגיטריסט. חבר להקת מטרו סטיישן ארצות הברית ג׳ורדן ספארקס, זמרת. זוכת אמריקן איידול 6 אנגליה פוקסס, זמרת וכותבת שירים ארצות הברית היידן פנטייר, זמרת ושחקנית ישראל נוגה ארז, זמרת ישראלית בת הים הקטנה - The Little Mermaid מדיה וקבצים בנושא 1989 במוזיקה בוויקישיתוף
הנסיך קרל אנטון פון הוהנצולרן

הנסיך קרל אנטון פון הוהנצולרן (בגרמנית: Karl Anton Friedrich Wilhelm Ludwig Prinz von Hohenzollern-Sigmaringen‏; 1 בספטמבר 1868 – 21 בפברואר 1919) היה נסיך גרמני וגיסו של אלברט הראשון, מלך הבלגים. קרל אנטון נולד ב-1 בספטמבר 1868 בזיגמרינגן, ללאופולד, נסיך הוהנצולרן ולאנטוניה, נסיכת פורטוגל, בתם של פרננדו השני, מלך פורטוגל ומריה השנייה, מלכת פורטוגל. הוא היה אחיינו של קרול הראשון, מלך רומניה, ואחיו של פרדיננד הראשון, מלך רומניה. דודניו היו קרלוש, מלך פורטוגל, אפונסו, דוכס פורטו, פרידריך אוגוסט השלישי, מלך סקסוניה ומריה יוזפה, נסיכת סקסוניה, אמו של קרל הראשון, קיסר אוסטריה. ב-28 במאי 1894 הוא התחתן בבריסל עם בת דודתו ז'וזפין קרולין, נסיכת בלגיה, בתם של הנסיך פיליפ, רוזן פלנדריה ומריה, נסיכת הוהנצולרן. בשנת 1909 רכשו בני הזוג את טירת נמדי ליד אנדרנאך. קרל אנטון היה גנרל-לויטננט בצבא הקיסרות הגרמנית במהלך מלחמת העולם הראשונה, ונפטר מיד לאחר חזרתו לביתו מתשישות ב-21 בפברואר 1919, בגיל 51. ב-28 במאי 1894 הוא התחתן בבריסל עם בת דודתו ז'וזפין קרולין, נסיכת בלגיה, בתם של הנסיך פיליפ, רוזן פלנדריה ומריה, נסיכת הוהנצולרן, ממנה נולדו לו 4 ילדים: סטפני, נסיכת הוהנצולרן (1895–1975), התחתנה עם יוזף ארנסט, רוזן גלט. מריה אנטוינטה, נסיכת הוהנצולרן (1896–1965), התחתנה עם הברון אגון אירל פון אונד צו ואלדגריס אונד ליבנייך. אלברכט, נסיך הוהנצולרן (1898–1977), התחתן עם אלזה מרגוט פון פרידבורג. הנרייטה, נסיכת הוהנצולרן (1907). מדיה וקבצים בנושא הנסיך קרל אנטון פון הוהנצולרן בוויקישיתוף Darryl Lundy (19 במרץ 2005). "Karl Anton Prinz von Hohenzollern-Sigmaringen". ThePeerage.com. נבדק ב-2008-12-28. {{cite web}}: (עזרה) Paul Theroff. "HOHENZOLLERN". Paul Theroff's Royal Genealogy Site. נבדק ב-2008-12-28.
קטמנדו פוסט

קטמנדו פוסט (באנגלית: The Kathmandu Post) הוא עיתון יומי שיוצא לאור בנפאל. העיתון נוסד בפברואר 1993 והוא אחד העיתונים הנפוצים ביותר בנפאל בשפה האנגלית. משרדי העיתון נמצאים בקטמנדו. העיתון פועל באופן עצמאי ומופץ על ידי קנטיפור הוצאה לאור, בעליו של העיתון הנפוץ ביותר בשפה הנפאלית בנפאל – קנטיפור. מאז יולי 2009 מפיק העיתון מוסף סוף שבוע - בשבת - תוך התמקדות בעיתונות ארוכת שנים, ובסאטירה. מלבד העמודים הרגילים והמוספים השבועיים שלהם, העיתון מפרסם גם גיליונות מיוחדים שנתיים, כמו למשל בראש השנה הגרגוריאני וביום השנה של ייסודו, בחודש פברואר. ABOUT US, THE KATHMANDU POST ערך זה הוא קצרמר בנושא עיתונים ובנושא נפאל. אתם מוזמנים לתרום לוויקיפדיה ולהרחיב אותו.
קנטיפור (עיתון)

קנטיפור (בנפאלית: कान्तिपुर) הוא עיתון יומי בשפה הנפאלית המופץ בקטמנדו ומחולק ברחבי נפאל. הוא אחד העיתונים הנפוצים ביותר בנפאל עם תפוצה של כ-360,000 עותקים ביום. העיתון נוסד ב-18 בפברואר 1993, יחד עם עיתון האחות קטמנדו פוסט ויוצא לאור על ידי "קנטיפור הוצאה לאור". בעקבות פרסום מאמרו בעיתון של מנהיג המורדים בנפאל – באבו רם בהאטה ריי על טבח משפחת המלוכה של נפאל, עצרה ממשלת נפאל את עורך הכתבה ועוד חברי צוות ניהול אחרים. אתר האינטרנט הרשמי של קנטיפור קנטיפור, ברשת החברתית פייסבוק קנטיפור, ברשת החברתית אקס (טוויטר) קנטיפור, ברשת החברתית אינסטגרם ערך זה הוא קצרמר בנושא עיתונים ובנושא נפאל. אתם מוזמנים לתרום לוויקיפדיה ולהרחיב אותו.